Skrunda (stacija)

Skrunda ir dzelzceļa stacija, kas atrodas Skrundas pilsētas ziemeļu daļā dzelzceļa līnijā Jelgava—Liepāja. Skrundā pietur pasažieru vilciens Rīga—Liepāja—Rīga katru dienu, bet svētdienās — divas reizes dienā.Vilcienu saraksta izmaiņas Stacijā biļešu kase ir slēgta.

 Vēsture 
Skrundā dzelzceļa stacija pastāvēja jau Pirmā pasaules kara laikā, ap 1916. gadu, kad vēl nebija uzbūvēta platsliežu dzelzceļa līnija uz Liepāju. Stacija atradās  600 mm platuma līnijā Aizpute—Saldus, taču tā neatradās tajā vietā, kur atrodas mūsdienu Skrundas stacija, bet apmēram 1 km uz dienvidaustrumiem, netālu no Ventas (mūsdienās šai vietai iet pāri Ventas iela jeb autoceļš A9).  Šaursliežu posmu Skrunda—Saldus slēdza līdz ar Jelgavas—Liepājas dzelzceļa atklāšanu 1928. gadā (šaursliežu tiltu pār Ventu nojauca tikai 1933.-34. gadā).T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 148. lpp.   Pēc Skrundas platsliežu stacijas atklāšanas 1928. gada 15. decembrīT. Altbergs, K. Augustāne, I. Pētersone. Dzelzceļi Latvijā. R: Jumava, 2009, 157. lpp.  Skrundas šaursliežu stacija tika pārdēvēta par Skrunda—Lauku.Skrundas stacijas foto , bet vēlāk šaursliežu līniju no Aizputes pieslēdza Skrundas platsliežu stacijai. 1941. un 1949. gadā no Skrundas stacijas uz Sibīriju tika deportēti 2916 iedzīvotāji. 1998. gadā netālu no stacijas ēkas uzstādīts piemiņas muzejvagons.

Laikā no 2001. līdz 2006. gadam Skrunda darbojās tikai kā kravas stacija, jo nekursēja vilciens Rīga—Liepāja. No 2006. gada Skrundā pieturēja pasažieru vilciens Rīga—Liepāja virzienā uz Liepāju piektdienās un svētdienās, bet virzienā uz Rīgu — pirmdienās un sestdienās. Dīzeļvilciens caur Skrundu uz Liepāju no 2015. gada vasaras kursēja tikai piektdienās, bet virzienā uz Rīgu tikai svētdienās. No 2019. gada sakarā ar dzelzceļa infrastruktūras maksas samazināšanos vilciens caur Skrundu līdz 2023. gadam katrā virzienā kursēja divas reizes nedēļā.Apstiprina jaunu vilcienu reisu izveidošanu starp Liepāju un Rīgu

 Atsauces 

 Ārējas saites 


Kategorija:Dzelzceļa stacijas Latvijā
Kategorija:Dzelzceļa līnijas Jelgava—Liepāja stacijas un pieturas punkti
Kategorija:Skrunda